section_heading: Povijest sastava
paragraph_text: Prijatelji od djetinjstva, Auerbach i Carney osnovali su grupu nakon što su odustali od fakulteta. Godine 2002. objavili su prvi album naziva The Big Come Up (2002.), koji im je donio ugovor s izdavačkom kućom Fat Possum Recordsom. Tijekom sljedećeg desetljeća, Black Keys su izgradili veliku underground bazu obožavatelja obilaskom malih klubova, čestim izdavanjem albuma, nastupima na glazbenim festivalima te širokim licenciranjem vlastitih pjesama. Njihov treći album Rubber Factory (2004.) dobio je veliku pohvalu kritike što je na kraju dovelo do diskografskog ugovara s poznatom izdavačkom kućom Nonesuch Records 2006. Nakon što su samostalno producirali i snimili prva četiri albuma u improviziranim studijima, dvojac je album Attack & Release (2008.) završio u profesionalnom studiju uz pomoć producenta Danger Mousea s kojim nastavljaju suradnju i na sljedećim albumima.